آنحضرت ﷺ ایک روز حضرت علی ؓ کے ساتھ مشغول عبادت تھے،خاندان ہاشم کے سردار ابوطالب نے اپنے دوعزیزوں کو بارگاہ صمدیت میں سربسجود دیکھا تو دل پرخاص اثرہوا ، اپنے صاحبزادہ حضرت جعفر ؓ کی طرف دیکھ کر کہا ، جعفر ؓ تم بھی اپنے ابن عم کے پہلو میں کھڑے ہوجاؤ ، حضرت جعفر ؓ نے بائیں طرف کھڑے ہوکر نماز ادا کی،ان کو خدائے لایزال کی عبادت وپرستش میں ایسا مزہ ملا کہ وہ بہت جلد یعنی آنحضرت ﷺ کے زید بن ارقم ؓ کے گھر میں پناہ گزین ہونے کے قبل ہمیشہ کے لیے اس کے پرستاروں میں داخل ہو گئے ،اس وقت تک اکتیس بتیس( 31-3 2 ) آدمی اس سعادت سے مشرف ہوئے تھے ۔
Entity: زید بن ارقم — Type: /person